Kronokolombo

La genro Goura, Stephens, 1819, konsistas el kvar specioj de kronkolomboj, alia nomo por tiu genro. Ili estas la plej grandaj membroj de la familio de Kolombedoj. La tri kronkolomboj estas tre similaj kaj unu anstataŭas alian geografie.

 Aspekto 
eta|maldekstre|230ra|
Temas pri grandaj kolomboj bluecaj, pli malhelaj ĉe okulstrio kaj brusto (malhelpurpura) kaj pli helaj ĉe kapo kaj vostopinto. La plej rimarkinda eco, kiu nomigas la genron komune, estas granda kresto de preskaŭ travideblaj plumoj escepte punktajn plumopintojn, kiu donas aspekto de ŝaŭmo.

 Taksonomio 
La filogenetiko de kronkolomboj ne estas ankoraŭ bone solvita. Kelkaj molekulaj analizoj jam estis faritaj (ekz. Johnson, 2000), kaj unu (Shapiro et al., 2002) sugestas, ke kun la Nikobara kolombo kaj la Dentobeka kolombo de Samoo, la kvar kolomboj Goura apartenas al grupo de kie la malbonŝanca Dido kaj la Rodrigesa ermitkolombo estis branĉa genlinio, sed depende el kiu genetika sekvenco estas analizita, la lokigo de la kronkolomboj diversas. Ili povus aparteni al la subfamilio Treroninae de fruktokolomboj, sed kutime ili estas traktataj kiel propra subfamilio, nome la Gourinae.

 Kutimoj 
Ili estas indiĝenaj de Nov-Gvineo kaj ĉirkaŭaj insuloj. Ili manĝas sur la arbara grundo falitajn fruktojn, semojn kaj helikojn. La masklo kaj la ino estas preskaŭ identaj, sed dum la pariĝado la masklo kveras kaj kapinklinas por la ino. Ambaŭ gepatroj kovos la ununuran ovon dum 28 ĝis 30 tagoj kaj la ido elnestiĝos post pliajn 30 tagoj. La vivaveraĝo povas esti ĝis 20 jaroj. 

 Specioj 
 Okcidenta kronokolombo, Goura cristata, nordokcidenta Nov-Gvineo 
 Suda kronokolombo, Goura scheepmakeri, sudorienta Nov-Gvineo 
 Sklatera kronokolombo, Goura sclaterii, suda Nov-Gvineo 
 Viktoria kronokolombo, Goura victoria, norda Nov-Gvineo

 Referencoj 
 Johnson, Kevin P. & Clayton, Dale H. (2000): Nuclear and Mitochondrial Genes Contain Similar Phylogenetic. Signal for Pigeons and Doves (Aves: Columbiformes). Molecular Phylogenetics and Evolution 14(1): 141–151. PDF plena teksto 
 Shapiro, Beth; Sibthorpe, Dean; Rambaut, Andrew; Austin, Jeremy; Wragg, Graham M.; Bininda-Emonds, Olaf R. P.; Lee, Patricia L. M. & Cooper, Alan (2002): Flight of the Dodo. Science 295: 1683.  (HTML resumo) Kroma informo

Kategorio:Kolombedoj
Kategorio:Birdoj de Nov-Gvineo